Orličky

Vilaĝo Orličky situas en Ĉeĥio, regiono Pardubice, distrikto Ústí nad Orlicí, ĉe neĉefa ŝoseo 6 km oriente de la urbo Jablonné nad Orlicí, sur deklivoj de la monto Suchý vrch. Vivas ĉi tie  ().

 Historio 
Orličky () verŝajne ekestis per koloniigo en tempoj de reĝo Přemysl Otakar la 2-a kiu prisetladis la regionon per germanoj venigitaj el Germanujo. Nomo de la vilaĝo estis derivita de rivereto enfluanta en Jablonné nad Orlicí en riveron Tichá Orlice. En la vilaĝo verŝajne estis vitrofandejo, por kiu oni senarbigadis terenon en ĉirkaŭaĵo.

 Loĝantaro 

 Memorindaĵoj 
 Preĝejo 
Sur monteto en la vilaĝo estas en tombejo baroka preĝejo de Sankta Johano Nepomuka el la jaro 1778. Ĝi estas ununava kun presbiterejo interne duoncirkla, ekstere poligona kun prisma turo super la okcidenta fronto. Triaksan fronton superas segmenta pinjono. La presbiterejo estas volbita per konĥo kun prusa plataĵo, en la navo estas tri kampoj de kruca volbo kaj masonita ĥorejo.

La ekipaĵo estas el la dua duono de 18-a jarcento. Ĉefaltaro estas portala kun statuoj de Sankta Petro kaj Sankta Paŭlo kaj repentrita bildo de Sankta Johano Nepomuka el galerio de familiaro Lichtenštajn en Vieno. Flanka altaro de Ĉieleniro de Sankta Maria estas ornamita per novtempa bildo, la predikejon ornamas statuoj de Sankta Joakimo kaj de Sankta Anna.

 Popola arĥitekturo 
En la vilaĝo estas kelkaj ĉarpentitaj domoj el la 19-a jarcento.

 Statuoj 
 Kalvario ĉe malsupra rando de la vilaĝo estas el la jaro 1775
 Sankta Johano Nepomuka el la jaro 1785 sur soklo kun reliefoj
 Krucifikso apud la enirejo en tombejon el la jaro 1812 staras sur voluta soklo kun figura reliefo
 Kalvario ĉe la vojo al Jablonné nad Orlicí estas el la jaro 1834
 Sankta Triunuo ĉe la vojo al Jablonné nad Orlicí estas el la duono de 19-a jarcento.

 Literaturo 
 Dr. E. Poche, DrSc. a kol. – Umělecké památky Čech. Eldonis Akademia en Prago en j. 1978.


Kategorio:Vilaĝoj en distrikto Ústí nad Orlicí
Kategorio:Municipoj en distrikto Ústí nad Orlicí
Kategorio:Setlejoj en Orlica montaro